# Facemos unha ecoauditoría na escola!

Durante unha semana, ides investigar como coidamos o medio ambiente na escola. Cada grupo terá unha misión diferente e tomará notas sobre o que observa:

- Consumo eléctrico: Cantas luces e aparellos eléctricos están acendidos? Poderiamos aforrar enerxía?

- Consumo de auga: Canta auga usamos? Hai billas abertas sen necesidade? Poderiamos aforrar máis?

- Creación de residuos: Que tipo de lixo xeramos? Reciclamos ben? Poderiamos reducir o lixo?

- Mobilidade sostible: Como vimos á escola? Usamos transportes sostibles como a bici, o bus ou camiñamos?

- Ao final da semana, cada equipo presentará as súas conclusións e ideas para mellorar a nosa escola e facela máis sostible!

Podes descargar o documento para recoller os datos na seguinte ligazón. Lembra gardala ao remate. Consulta co profesorado o xeito de cubrila.

Rexistro ecoauditoría.

## Audio

audio/wav

## Recorda!

A ecoauditoría é necesaria para poder realizar a campaña de concienciación.

Para iso debedes:

1. Escoller a información sobre a que recolleredes datos (consumo eléctrico, consumo de auga, creación de residuos ou mobilidades sostible).

2. Cada día recoller os datos que se marcan no rexistro da ecoauditoría.

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)