# 1. Planeta en perigo

## Glosario

## Combustibles

Definición:

  Son todos os materiais que podemos usar para obter enerxía. A leña ou a gasolina son combustibles.

Exemplo:

  O uso de combustibles fósiles, como a gasolina, son prexudiciais para o medio ambiente.

## Ecosistema

Definición:

  É un lugar onde viven microorganismos, animais e plantas, pero tamén o aire, a terra e a auga que necesitan para vivir. O bosque é un ecosistema, o río e o deserto tamén.

Exemplo:

  Para que os animais sobrevivan teñen que estar no seu ecosistema.

## Glaciares

Definición:

  Pezas de xeo enormes que se forman nos polos ou nas montañas.

Exemplo:

  Naquel glaciar da fotografía viven moitos pingüíns.

## Idades de xeo

Definición:

  Épocas da historia onde as temperaturas da terra baixaron tanto que a maioría do planeta estaba cuberto de xeo.

Exemplo:

  Se empezara agora unha idade de xeo, é probable que os humanos nos extinguiramos.

# Sempre houbo cambios?

O noso planeta existe dende hai milleiros de anos. En tanto tempo é lóxico pensar que a Terra cambiou moito.

O clima tamén foi cambiando incluso pasando por idades de xeo, pero é certo que dende que o ser humano comezou a empregar combustibles vese como os cambios estanse acelerando.

Isto que está a acontecer preocupa moito, xa que pode modificar os ecosistemas tal e como os coñecemos.

Por exemplo, uns dos cambios que ten lugar é a desaparición dos glaciares. Estes lugares de xeo son o fogar dos osos polares. Estes animais quedan sen lugar onde vivir. A pregunta é... Que podemos facer nós?

## Lectura facilitada

O noso planeta existe dende hai milleiros de anos.
En tantos anos o planeta cambiou moito.
O clima tamén cambiou.
Pasou por idades de xeo.
Co uso de combustibles, que son materiais que poden arder e producir enerxía, aceleramos os cambios.
Agora mesmo, os cambios son tan rápidos que nos preocupan.
Unha das consecuencias é que se derreten os glaciares.
Nos glaciares, que están formados por xeo, viven os osos polares.
Se os glaciares se derreten, os osos quedan sen lugar onde vivir.
Que podemos facer nós?

## Audio

audio/wav

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)